text: অজয়-কাজলের ১৯তম বিবাহবার্ষিকী আজ - স্টার বিডি নিউজ
  February 24, 2018 চিফ ইডিটরবিনোদনNo Comment on অজয়-কাজলের ১৯তম বিবাহবার্ষিকী আজ
  আজ তাঁদের বিয়ের ১৯তম বিবাহবার্ষিকী। প্রায় দুই দশক একসাথে কাটালেন বলিউডের অন্যতম সফল জুটি অজয় দেবগন আর কাজল। তবে এ উপলক্ষকে সামনে রেখে সামাজিক যোগাযোগ মাধ্যমে আনন্দ-উচ্ছ্বাসে-আহ্লাদে গদগদ হয়ে কোনো পোস্ট দেননি তাঁরা। শুধু ঘোষণা এসেছে, এ উপলক্ষে সপরিবারে ছুটি কাটাতে যাচ্ছেন তাঁরা। যদিও সোশাল মিডিয়ায় দারুণ সক্রিয় অজয় দেবগন আর কাজলও মাঝে মাঝে চমৎকার সব ছবি পোস্ট করে থাকেন তাঁর সোশাল মিডিয়া হ্যান্ডেলে।
  'গুন্ডারাজ' ছবির সেটে তাঁদের প্রথম দেখা। এরপর প্রেম। সেটা ১৯৯৫ সালের ঘটনা। এরপর তাঁরা ডেটিং শুরু করেন। তারপর ১৯৯৯ সালের আজকের এই দিনে তাঁরা বিবাহবন্ধনে আবদ্ধ হন। তাঁর ঐতিহ্যবাহী মহারাষ্ট্রীয় রীতিতে বিয়ে করেন।
  কাজলের বাবা চলচ্চিত্র নির্মাতা সোমু মুখার্জি, মা অভিনত্রেী তনুজ। তাঁর ছোট বোন তানিশাও একজন অভিনেত্রী। চলচ্চিত্র নির্মাতা অয়ন মুখার্জি আর অভিনেত্রী রানি মুখার্জি তাঁর কাজিন।